09.03.2026 
Në përgjigje të kërkesës suaj për informacion, bazuar në nenin 3, pika 2, të ligjit nr. 119/2014 “Për të drejtën e informimit”, i ndryshuar, ju bëjmë me dije se Kolegji i Posaçëm i Apelimit nuk e zotëron informacionin të përpiluar në formën e kërkuar nga ju. 
Sqarojmë se, nëse i referoheni faqes zyrtare, sipas orientimeve të mëposhtme, do të mund të përpunoni të dhënat që ju nevojitet mbi veprimtarinë gjyqësore të Kolegjit. Në kuadër të parimit të transparencës me publikun, në mbështetje të nenit 4, pika 2, germa “b” e ligjit nr. 119/2014 “Për të drejtën e informimit”, i ndryshuar, Kolegji i Apelimit pasqyron në kohë reale në faqen zyrtare çdo informacion rreth veprimtarisë gjyqësore të tij.
Lidhur me pikën e parë të kërkesës, ju informojmë se deri në datën 03.03.2026, Kolegji i Posaçëm i Apelimit ka shpallur ka shpallur 414 vendime të Juridiksionit të Rivlerësimit nga 417 çështje të regjistruara. 
Sa i përket pikës së dytë, numrit të vendimeve nga data 01.09.2025 e në vazhdim, si dhe kategorizimit të vendimeve të marra nga Kolegji, p.sh.: lënie në fuqi e vendimit të Komisionit të Pavarur të Kualifikimit (KPK), ndryshim vendimi i KPK-së konfirmim; ndryshim vendimi i KPK-së shkarkim, mund t’i referoheni faqes zyrtare të Kolegjit, nga ku mund të gjeneroni të dhënat e kërkuara. Në linkun https://kpa.al/juridiksion-rivleresimi-vendime/, sipas viteve, janë renditur vendimet e marra në Kolegj. Në rastet nuk është publikuar ende vendimi i arsyetuar, mund të njiheni me vendimmarrjen rreth çështjes nëpërmjet njoftimit të vendimit, nga ku mund të nxirrni të dhënat për të kategorizuar vendimmarrjen.
Lidhur me pikën e tretë të kërkesës suaj, ju bëjmë me dije se Kolegji nuk disponon të dhëna statistikore për efektet e vendimmarrjes, ndërkohë që lidhur me pikën e fundit, afatet mesatare të shqyrtimit të çështjeve, mund t’i referoheni linkut të mëposhtëm, ku për çdo çështje të trajtuar janë publikuar datat dhe ora e zhvillimit të seancave publike:
https://kpa.al/juridiksion-rivleresimi-sipas-viteve/
 Psh: Çështja (JR) nr. 36/2024, datë 09.09.2024 (Subjekti i rivlerësimit Vjollca Spahiu)
Ditën e mërkurë, më datë 04.02.2026, ora 10:00, u zhvillua seanca gjyqësore publike për çështjen (JR) nr. 36/2024, datë 09.09.2024. Seanca e radhës u zhvillua më datë 11.02.2026, ora 14:00. Vendimi përfundimtar u shpall më datë 12.02.2026, ora 16:00.

